
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIENKARTINĖS PARAMOS JUOZUI BALTRUŠAIČIUI SKYRIMO

2012 m. vasario 29 d. Nr. T-64
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 43 p., Vyriausybės 1994 m. gegužės 9 d. nutarimu Nr. 360 (Žin., 1994, Nr.36-653)  patvirtintos socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr. T-199 patvirtintos vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2012 m. vasario 15 d. posėdžio protokole Nr. PT-4 pateiktas rekomendacijas, nusprendžia:


1. Skirti Juozui Baltrušaičiui, gyvenančiam Slavikų seniūnijoje, Šilininkų kaime, 1200 Lt dydžio vienkartinę paramą, sudegus ūkiniam pastatui.  


2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2012 m. biudžete numatyto stichinių nelaimių fondo lėšų išmokėti Juozui Baltrušaičiui 1200 Lt.


3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

